વારંવારની રજૂઆતો છતાં સરકાર તરફથી કોઈ સકારાત્મક નિર્ણય ન લેવાતાં રાજ્યના તલાટીઓમાં નારાજગી વ્યાપી હતી. ૨૮ ઓગસ્ટના રોજ ગુજરાત રાજ્ય તલાટી કમ મંત્રી મહામંડળે ગુજરાત રાજ્યના મુખ્યમંત્રીને તલાટી કમ મંત્રી સંવર્ગના પ્રશ્નો અંગે તંત્ર દ્વારા સેવાતી દુર્લક્ષતા દુર કરાય તે અંગે રજૂઆત કરી હતી. જેમાં જણાવાયું હતું કે સરકારે પંચાયત સંવર્ગના ત.ક.મંત્રી સંવર્ગના કર્મચારીઓને પગાર ધોરણમાં થતા અન્યાયને દુર કરવા ઠરાવ કરેલ હોવાનું સ્વીકારેલ છે તેમ છતાં તેમાં મુકેલી કેટલીક શરતો મુજબ કોઈ પણ પ્રકારનો નાણાંકીય લાભ થતો નથી. જિલ્લાની ૩૨૦ ગ્રામપંચાયતોમાં તલાટીઓ દ્વારા કરાતી કામગીરી બંધ થતાં ભારે હાલાકી સર્જાશે.